Նվարդ Իսավերդյան – Տաթևում ժամանակին փոքրիկ մի երգչախումբ էր գործում, որի մասին քչերը գիտեին և այն այնքան էլ հայտնի չէր ինչպես ներկա երգչախումբը: Ես վաղուց եմ սկսել հաճախել եկեղեցի. այնտեղ ինչ-որ բան ինձ ձգում էր (չգիտե’մ, անհասկանալի զգացում էր…), հետո իմացա, որ ուզում են ստեղծել մի այնպիսի երգչախումբ, որը հայտնի կդառնա բոլորին: Ես տարիքով մեծ էի ու կարծում, որ չեմ կարող մասնակցել, բայց մեր սիրելի Սիմոնը առաջարկեց ինձ նույնպես երգել ու… համաձայնվեցի: Սկսեցի հաճախել խմբակներին ու իմ մեջ բացահայտել թաքնված գաղտնիքներ. օրեցօր ավելի լավ սկսեցի երգել, իսկ Հայր Սուրբը մեզ ամեն ինչով փորձում է աջակցել և միայն լավն է սովորեցնում: Եվ իսկապես, եթե ուզում ես սովորել և, իհարկե, ձգտում ունես` ամեն ինչ էլ հեշտ է թվում: